**HMS Coquette** (viirinumerot J350 ja M350) oli Britannian kuninkaallisen laivaston vuonna 1944 valmistunut Algerine-luokan miinanraivaaja toisessa maailmansodassa. Aluksen piti olla alun perin Kanadan laivaston *HMCS Bowmanville*, mutta siitä luovuttiin jo ennen vesillelaskua ja alus siirrettiin Britannialle.

Valmistus
---------

*Pääartikkeli: Algerine-luokka (miinanraivaaja)*
Alus tilattiin 25. heinäkuuta 1942 nimellä *HMCS Bowmanville* Torontosta Toronto Ship Building Companylta, missä köli laskettiin 9. elokuuta 1943. Se laskettiin vesille vielä saman vuoden lopulla 24. marraskuuta ja valmistui 13. heinäkuuta 1944.

Palvelus
--------

Heinäkuussa 1944 aloitettiin valmistajan koeajot, joiden päätyttyä 13. heinäkuuta alus luovutettiin laivastolle vastaanottotesteihin. Saman aikaisesti alus sai määräyksen liittyä palvelukseenotettaessa 8. miinanraivaajalaivueeseen. Testien ja varustamisen päätyttyä alus siirtyi elokuussa Britteinsaarille miehistön koulutukseen ennen operatiivisten tehtävien aloittamista. Syyskuussa alus oli koulutettavana Forthin alueella Port Edgarissa. Koulutuksen jälkeen alus siirtyi lokakuussa Gibraltarille laivueeseensa raivaamaan läntiselle Välimerelle.

Marraskuussa alus siirtyi laivueen mukana Maltalle. Joulukuussa laivue sai määräyksen siirtyä Tarantoon, jonne alus siirtyi laivueen mukana. Alus aloitti raivauksen vielä ennen vuoden vaihdetta. Tammikuussa 1945 alus vapautettiin tehtävästä ja se siirtyi Maltalle huoltoon ja korjattavaksi. Alus määrättiin 12. tammikuuta laivueen johtoalukseksi edellisen johtaluksen *HMS Reguluksen* upottua Korfun edustan raivauksessa. Alus oli 16. tammikuuta laivueen mukana Korfulla, jossa raivaus jatkui 2. helmikuuta saakka.

Korfun raivausten päätyttyä *Coquette* liitettiin väliaikaisesti 12. miinanraivaajalaivueeseen Bariin, jonne alus siirtyi *HMS Rowenan* kanssa. Alus palasi laivueeseensa 12. maaliskuuta Tarantossa aloittaen alueen raivaukset. Tehtävän valmistuttua alus lähti laivueineen Maltalle. Laivue määrättiin huhtikuussa raivaamaan Italian länsirannikolle 8. laivueen kanssa. Alus lähti 20. huhtikuuta Maltalta ja saapui 22. huhtikuuta Livornoon käytyään Napolissa. Genovan sataman raivausten päätyttyä alus palasi 12. toukokuuta laivueineen Maltalle lepoon ja täydennettäväksi, minkä päätyttyä laivue palasi Livornoon vielä toukokuussa. Miinanraivaus Italian länsirannikolla jatkui, kunnes alus lähti 26. kesäkuuta operaation päätyttyä laivueensa mukana takaisin Maltalle. Heinäkuun alus oli Maltalla raivaten alueen miinoituksia. Elokuussa alus sai laivueineen määräyksen siirtyä Kaukoitään Hongkongiin, jonne se lähti 25. elokuuta laivueineen.

Alus oli laivueineen Brittiläisen Tyynenmeren laivastossa lokakuusta 1945 alkaen raivaten Hongkongin ja Singaporen rannikoilla alkuvuoteen 1946. Alus siirrettiin laivueineen Välimerelle, jossa se Bizertaa tukikohtana pitäen raivasi maaliskuusta alkaen Pohjois-Afrikan rannikolla, kunnes se määrättiin palaamaan Britteinsaarille elokuussa. Britteinsaarilla laivue lakkautettiin, jolloin *Coquette* poistettiin palveluksesta ja siirrettiin reserviin.

Alus makasi ankkurissa Harwichissa, kunnes se palautettiin palvelukseen huhtikuussa 1951 kalastuksenvalvontalaivueeseen. Marraskuussa 1956 alus poistettiin jälleen palveluksesta ja siirrettiin reserviin. Alus sijoitettiin 1958 poistolistalle ja myytiin vielä samana vuonna Metal Industriesille romutettavaksi. Alus saapui 26. toukokuuta 1958 hinattuna Rosythiin romutettavaksi.

Päälliköt
---------

Aluksen päällikköinä olivat:

* James Arthur Way 13. heinäkuuta – 19. lokakuuta 1944
* Charles Delphin Abbott 19. lokakuuta 1944 – 25. helmikuuta 1945
* Roger William David Thomson 25. helmikuuta 1945 – vuoden 1946 puoliväli

Lähteet
-------

* Gardiner, Robert (toim.): *Conway’s All the World’s Fighting Ships 1922–1946*. Lontoo, Englanti: Conway Maritime Press, 1987. ISBN 0-85177-146-7. (englanniksi)
* Williams, Jack: *The Algerines – Fleet Minesweepers of the Royal Navy 1942–1961*. Blackpool, Englanti: omakustanne, 1995. ISBN 0-9523141-1-8. (englanniksi)
* Freeman, David J.: *Canadian Warship Names*. St. Catharines, Ontario: Vanwell Publishing, 2000. ISBN 1-55125-048-9. (englanniksi)

### Viitteet

1. ↑  Freeman 2000, s. 198
2. 1 2 3 4 5 6  HMS Coquette (J 350) – Algerine-class Fleet Minesweeper Naval History. Viitattu 25.9.2015. (englanniksi)
3. ↑  Williams 1995, s. 366
4. ↑  HMS Coquette (J 350) Uboat.net. Viitattu 25.9.2015. (englanniksi)

*Algerine*-luokan miinanraivaajat

|  |
| --- |
| **Royal Navy:** *HMS Acute* - *HMS Alarm* - *HMS Albacore* - *HMS Algerine* - *HMS Antares* - *HMS Arcturus* - *HMS Aries* - *HMS Bramble* - *HMS Brave* - *HMS Cadmus* - *HMS Chameleon* - *HMS Cheerful* - *HMS Circe* - *HMS Clinton* - *HMS Cockatrice* - *HMS Coquette* - *HMS Courier* - *HMS Espiegle* - *HMS Fancy* - *HMS Fantome* - *HMS Felicity* - *HMS Fierce* - *HMS Fly* - *HMS Flying Fish* - *HMS Friendship* - *HMS Golden Fleece* - *HMS Gozo* - *HMS Hare* - *HMS Hound* - *HMS Hydra* - *HMS Jaseur* - *HMS Jewel* - *HMS Laertes* - *HMS Larne* - *HMS Lennox* - *HMS Liberty* - *HMS Lightfoot* - *HMS Lioness* - *HMS Loyalty* - *HMS Lysander* - *HMS Maenad* - *HMS Magicienne* - *HMS Mameluke* - *HMS Mandate* - *HMS Mariner* - *HMS Marmion* - *HMS Marvel* - *HMS Mary Rose* - *HMS Melita* - *HMS Michael* - *HMS Minstrel* - *HMS Moon* - *HMS Mutine* - *HMS Myrmidon* - *HMS Mystic* - *HMS Nerissa* - *HMS Niger* - *HMS Octavia* - *HMS Onyx* - *HMS Orcadia* - *HMS Orestes* - *HMS Ossory* - *HMS Pelorus* - *HMS Persian* - *HMS Pickle* - *HMS Pincher* - *HMS Plucky* - *HMS Pluto* - *HMS Polaris* - *HMS Postillion* - *HMS Prompt* - *HMS Providence* - *HMS Pyrrhus* - *HMS Rattlesnake* - *HMS Ready* - *HMS Recruit* - *HMS Regulus* - *HMS Rifleman* - *HMS Rinaldo* - *HMS Romola* - *HMS Rosamund* - *HMS Rosario* - *HMS Rowena* - *HMS Seabear* - *HMS Serene* - *HMS Skipjack* - *HMS Spanker* - *HMS Squirrel* - *HMS Stormcloud* - *HMS Sylvia* - *HMS Tanganyika* - *HMS Thisbe* - *HMS Truelove* - *HMS Vestal* - *HMS Waterwitch* - *HMS Wave* - *HMS Welcome* - *HMS Welfare* |
| **Kanadan laivasto:** *HMCS Border Cities* - *HMCS Fort Frances* - *HMCS Kapuskasing* - *HMCS Middlesex* - *HMCS New Liskeard* - *HMCS Oshawa* - *HMCS Portage* - *HMCS Rockcliffe* - *HMCS Saul Ste. Marie* - *HMCS St. Boniface* - *HMCS Wallaceburg* - *HMCS Winnipeg* |
| Edeltäjät: MMS-luokka – Seuraaja: Catherine-luokka |